
Forskrift om klassifisering, merking m.v. av farlige kjemikalier

Fastsatt av Miljøverndepartementet og Kommunal- og arbeidsdepartementet 21.august 1997  i medhold av lov av 4. februar 1977 nr. 4 om arbeidervern og arbeidsmiljø m.v. § 18 nr. 3 og § 74 nr. 1, tredje ledd, lov av 11. juni 1976 nr. 79 om kontroll med produkter og forbrukertjenester § 4, første ledd, lov av 14. juni 1974 nr. 39 om eksplosive varer §§ 11A og 37, første ledd, og lov av 21. mai 1971 nr. 47 om brannfarlige varer samt væsker og gasser under trykk §§ 11A og 37, første ledd [Lov om vern mot brann, eksplosjon og ulykker med farlig stoff og om brannvesenes redningsoppgaver (brann- og eksplosjonsvernloven) av dd.mm.2002]; jf. EØS-avtalens vedlegg II, avsnitt XV, og rådsdirektiv 67/548/EØF, pkt. 1, og 88/379/EØF, pkt. 10, rådsdirektiv 76/769/EØF og Kommisjonsdirektiv 91/442/EØF, pkt. 12b, rådsdirektiv 1999/45/EF, alle med senere endringer, samt felleserklæring til protokollen for EØS-komiteens møte 22. juni 1995 om EØS-avtalens vedlegg II, kap. XV med senere endringer. Direktivene 88/379/EØF og 91/442/EØF oppheves og erstattes av direktiv 1999/45/EF.
KAPITTEL I

Forskriftens virkeområde, ansvarsforhold og definisjoner

§ 1

Forskriftens virkeområde

Denne forskriften gjelder klassifisering, merking, emballering og deklarering av farlige kjemikalier som importeres, produseres og/eller omsettes i Norge.

Denne forskriften gjelder for petroleumsvirksomheten på områder som er nevnt i forskrift 31. august 2001 nr. 1016 § 2 nr.1 bokstav d, med unntak av vedlegg til rammeforskriften nr 1 bokstav a. 

Forskriften gjelder ikke følgende kjemikalier i bruksklar stand, bestemt for sluttbruker:

a)
Medisinske produkter til humanmedisinsk eller veterinærmedisinsk bruk,  som er regulert i lov 4. desember 1992 nr. 132 om legemidler m.v. 
b)
Medisinsk utstyr, som innføres i menneskekroppen (invasivt) eller brukes i direkte kontakt med kroppen, som er regulert i lov 12. januar 1995 nr. 6 om medisinsk utstyr,                                                                                                                     forutsatt at annen lovgivning fastsetter bestemmelser om klassifisering og merking av farlige stoffer og stoffblandinger som sikrer samme informasjons- og beskyttelsesnivå som denne forskrift.
c)
 Kosmetiske produkter og næringsmidler, som er regulert i   lov 19. mai 1933 nr. 3 om tilsyn med næringsmidler  

d)
Alkoholholdig drikk,  som er regulert i lov 2. juni 1989 nr. 27 om omsetning av alkoholholdig drikk m.v.. 

e)
Radioaktive kjemikalier,  som er regulert i lov 12. mai 2000 nr. 36 om strålevern og bruk av stråling


f)
Plantevernmidler,  som er regulert i lov 5. april 1963 nr. 9 om plantevernmiddel m.v.

g)
Tobakksvarer,  som er regulert i lov 9. mars 1973 nr. 14 om vern mot tobakkskader. 

h)
Fôrvarer,  som er regulert i lov 23. mars 1973 nr. 18 om tilsyn med fôrvarer. 



i)
Avfall, som er regulert i  lov 13. mars 1981 nr. 6 om forurensninger og  avfall. 

Forskriften gjelder ikke kjemikalier i transitt som er under tilsyn av tollmyndighetene, såfremt de ikke er gjenstand for noen behandling eller bearbeidelse.

§ 2

Hvem som har plikter etter forskriften

Enhver som produserer, importerer og/eller omsetter farlige kjemikalier for yrkesmessig eller privat bruk, skal sørge for at forskriftens krav oppfylles.

§ 3

Definisjoner

I denne forskriften menes med:

Kjemiske stoffer: Grunnstoffer og deres kjemiske forbindelser med andre grunnstoffer, slik de forekommer naturlig eller industrielt fremstilt. Dette omfatter også de tilsetningsstoffer som er nødvendig for å bevare stoffenes stabilitet, samt slike urenheter som oppstår fra den produksjonsprosess som benyttes, unntatt løsemidler som kan utskilles uten at det påvirker stoffets stabilitet eller endrer dets sammensetning.

Stoffblandinger: Oppløsninger eller faste, flytende og gassformige blandinger som består av to eller flere kjemiske stoffer.

Kjemikalier: Fellesbetegnelse for både kjemiske stoffer og/eller stoffblandinger.
Gass: Et kjemisk stoff eller en stoffblanding som: 

a)
ved 50o C har et damptrykk større enn 300 kPa (3 bar); eller


b)
er i fullstendig gassform ved 20o C ved et standard trykk på 101,3 kPa.

Polymer: Et kjemisk stoff som er karakterisert ved at det er dannet ved en sammenkobling av en eller flere typer monomere enheter. Det skal bestå av ett enkelt vektflertall av molekyler som inneholder minst 3 monomere enheter som er kovalent bundet til minst en annen monomer eller reaktant, og skal bestå av mindre enn ett enkelt vektflertall av molekyler med samme molekylvekt. Molekylene har en molekylvektsfordeling hvor forskjellene i molekylvekt hovedsakelig skyldes forskjellene i antall monomere enheter. Med ”monomer enhet” menes her en monomers form i en polymer etter reaksjonen.

Eksplosiv vare: Vare som helt eller delvis består av eller inneholder slikt emne at varen kan eksplodere eller forbrenne på eksplosjonsartet måte, definert i lov av 14. juni 1974 nr. 39 om eksplosive varer [erstattes med tilsvarende definisjon i forskrift om håndtering av eksplosjonsfarlig stoff av dd.mm.åå når denne forskriften vedtas] 
EC-nr.: Det identifikasjonsnummer som er gitt for stoffet i EØS-området. EC-nr. for stoffet er enten gitt i EINECS eller i ELINCS.
Administrativ norm: Anbefalt maksimumsverdi for gjennomsnittskonsentrasjonen av et kjemisk stoff i pustesonen til arbeidstaker, i forhold til en fastsatt referanseperiode, gitt av Direktoratet for arbeidstilsynet.

Grenseverdi: Bindende maksimumsverdi for gjennomsnittskonsentrasjonen av et kjemisk stoff i pustesonen til en arbeidstaker, i forhold til fastsatt referanseperiode, fastsatt i forskrift om vern mot eksponering  for kjemikalier på arbeidsplassen ,  samt bindende eller veiledende grenseverdi fastsatt i EU, som det ennå ikke er gitt nasjonal administrativ norm eller grenseverdi for.

Farlige kjemikalier: Kjemiske stoffer og stoffblandinger som kan medføre helse-, miljø-, brann- eller eksplosjonsfare. Dette omfatter :

a)
Eksplosive kjemikalier: Faste, flytende, pastaformige eller geleaktige kjemikalier, som også uten tilførsel av atmosfærisk oksygen kan reagere eksotermt (varmeutviklende) med hurtig gassutvikling og som, under definerte prøveforhold detonerer, forbrenner hurtig, eller eksplodererer under oppvarming ved delvis inneslutning.

b)
Oksiderende kjemikalier: Kjemikalier som i kontakt med andre stoffer reagerer sterkt eksotermt (varmeutviklende) og virker brannfremmende i kontakt med brennbare stoffer.

c)
Ekstremt brannfarlige kjemikalier: Flytende kjemikalier som har et ekstremt lavt flammepunkt og lavt kokepunkt, samt kjemikalier i gassform som er brannfarlige i kontakt med luft ved normal temperatur og trykk.

d)
Meget brannfarlige kjemikalier: 


i
kjemikalier som kan utvikle varme og deretter antennes i kontakt med luft ved normal romtemperatur uten energitilførsel, eller


ii
kjemikalier i fast form som lett kan antennes etter kortvarig kontakt med en tenn​kilde, og som fortsetter å brenne eller gløde etter at tennkilden er fjernet, eller


iii
flytende kjemikalier som har et meget lavt flammepunkt, eller


iv
kjemikalier som i kontakt med vann eller fuktig luft utvikler meget brannfarlige gasser i farlige mengder.

e)
Brannfarlige kjemikalier: Flytende kjemikalier som har lavt flammepunkt.

f)
Meget giftige kjemikalier: Kjemikalier som i meget små mengder forårsaker død eller akutte,  eller kroniske helseskader etter innånding, svelging eller absorbsjon gjennom huden.

g)
Giftige kjemikalier: Kjemikalier som i små mengder forårsaker død eller akutte,  eller kroniske helseskader etter innånding, svelging eller absorbsjon gjennom huden.

h)
Helseskadelige kjemikalier: Kjemikalier som kan forårsake død eller akutte,  eller kroniske helseskader etter innånding, svelging eller absorbsjon gjennom huden.

i)
Etsende kjemikalier: Kjemikalier som i kontakt med intakt (ubeskadiget) hud fører til varig vevsskade.

j)
Irriterende kjemikalier: Kjemikalier som uten å være etsende, gjennom umiddelbar, langvarig eller gjentatt kontakt med hud eller slimhinner inklusive øynene, kan medføre betennelsesreaksjon.

k)
Allergifremkallende kjemikalier: 


i
kjemikalier som er i stand til å fremkalle allergi eller overfølsomhet i øynene eller i luftveiene, eller


ii
kjemikalier som kan gi allergi ved hudkontakt.


Ved ytterligere eksponering for kjemikaliet oppstår det karakteristiske symptomer.

l)
Kreftfremkallende kjemikalier: Kjemikalier som etter innånding, svelging eller ved opptak gjennom huden kan fremkalle eller øke hyppigheten av kreft.

m)
Arvestoffskadelige (mutagene) kjemikalier: Kjemikalier som etter innånding, svelging eller ved opptak gjennom huden kan forårsake arvelige genetiske defekter eller øke hyppigheten av slike.

n)
Reproduksjonsskadelige kjemikalier: Kjemikalier som etter innånding, svelging eller ved opptak gjennom huden kan forårsake eller øke hyppigheten av ikke-arvelige negative effekter hos avkom og/eller forringelse i mannlig eller kvinnelig reproduksjonsfunksjon eller -kapasitet.

o)
Miljøskadelige kjemikalier: Kjemikalier som, hvis de kommer ut i miljøet, vil eller kan representere en øyeblikkelig, langsiktig og/eller forsinket fare for miljøet.

Som farlige regnes også kjemikalier som inneholder organiske løsemidler hvor bruksmåten kan medføre helsefare (YL-merking).

KAPITTEL II

Klassifisering av farlige kjemikalier

§ 4

Klassifisering av farlige kjemikalier

Farlige kjemikalier skal klassifiseres på grunnlag av den kunnskap som er nødvendig for å avgjøre helse-, brann-, eksplosjons- og miljøfare knyttet til stoffet eller stoffblandingen. Klassifiseringen skal skje i samsvar med de kriteriene som er fastsatt i medhold av § 9.

Stoffer skal klassifiseres på grunnlag av deres iboende egenskaper, og plasseres i en eller flere av fareklassene som er angitt i § 6. De skal vurderes med hensyn til alle fareklasser som der er angitt.

I samsvar med vurdering etter foregående ledd tildeles stoffet eller stoffblandingen farekode, faresymbol, farebetegnelse og advarselssetninger som er fastsatt i medhold av § 9. Grunnlaget for klassifiseringen av et stoff eller en stoffblanding skal kunne dokumenteres for tilsyns​myndighetene.

Klassifiseringen av stoffer som står oppført i liste over farlige stoffer fastsatt i medhold av § 9, er bindende.

§ 5

Testing og innhenting av opplysninger

Testing av kjemikalier for å bestemme data som skal benyttes for å klassifisere etter denne forskriften, skal være utført i samsvar med anerkjente metoder, jf. forskrift om kriterier for klassifisering av farlige kjemikalier.

§ 6

Plassering av farlige kjemikalier i fareklasser

Farlige kjemikalier plasseres i en eller flere av følgende fareklasser:

-
eksplosiv

-
oksiderende

-
ekstremt brannfarlig

-
meget brannfarlig

-
brannfarlig

-
meget giftig

-
giftig

-
helseskadelig

-
etsende

-
irriterende

-
allergifremkallende

-
kreftfremkallende

-
arvestoffskadelig

-
reproduksjonsskadelig

-
miljøskadelig

Kjemikalier som utelukkende skal YL-merkes, jf. § 3, siste ledd, plasseres ikke i noen av de ovenfor nevnte fareklassene.

§ 7

Informasjonsplikt overfor myndighetene

Den som har klassifisert et stoff som kreftfremkallende, reproduksjonsskadelig og/eller arvestoffskadelig i samsvar med utfyllende regler, se § 9 annet ledd, skal så snart som mulig oversende Statens forurensningstilsyn dokumentasjon om dette. Det skal så raskt som mulig framlegges et dokument som oppsummerer informasjon for alle farlige egenskaper, jf, §3. Dokumentet skal omfatte en sammenstilling av data med samtlige henvisninger, herunder eventuelle relevante data som ikke er offentliggjort.

Informasjonsplikten gjelder også ny informasjon om stoffer oppført i liste over farlige stoffer fastsatt i medhold av § 9 (Stofflisten).

§ 8

Informasjonsplikt overfor senere omsetningsledd

Den som produserer eller importerer et kjemikalie som en annen produsent innen EØS-området ønsker å benytte som komponent i en ny stoffblanding, skal på begrunnet forespørsel fra produsenten av den nye stoffblandingen så snart som mulig oversende alle nødvendige data. Dette gjelder opplysninger som er nødvendige som underlag for korrekt klassifisering og merking av den nye stoffblandingen.

§ 9

Adgang til å gi utfyllende regler om klassifisering

Statens forurensningstilsyn, Direktoratet for arbeidstilsynet, Direktoratet for brann- og elsikkerhet og Oljedirektoratet fastsetter i samråd utfyllende forskrift om liste over farlige stoffer (Stofflisten). 

Statens forurensningstilsyn, Direktoratet for arbeidstilsynet, Direktoratet for brann- og elsikkerhet og Oljedirektoratet fastsetter i samråd utfyllende forskrifter for de kriterier som skal benyttes ved klassifisering av farlige kjemikalier.

Statens forurensningstilsyn, Direktoratet for arbeidstilsynet, Direktoratet for brann- og elsikkerhet og Oljedirektoratet fastsetter i samråd utfyllende forskrifter om farekoder, faresymbol, farebetegnelser, samt de advarselssetninger som skal benyttes.

KAPITTEL III

Krav til emballering

§ 10
Emballasje

Kjemikalier som omfattes av denne forskriften kan kun lovlig omsettes hvis emballasjen tilfredsstiller følgende krav:

a)
Emballasjen skal være slik konstruert og fremstilt at innholdet ikke kan trenge ut utilsiktet.

b)
Materialet i emballasjen og lukkeanordning må ikke kunne kjemisk angripes eller danne farlige forbindelser med innholdet.

c)
Emballasje og lukkeanordning må i alle deler være sterk og solid for å sikre at den ikke vil løsne. Emballasjen skal tåle den behandling og påvirkning som den erfaringsmessig vil kunne utsettes for.

d)
Emballasje utstyrt med lukkeanordning skal være konstruert slik at emballasjen kan lukkes gjentatte ganger uten at innholdet utilsiktet kan trenge ut.

e)
Emballasjen skal være utformet slik at hel eller delvis tømming kan skje på forsvarlig måte.

f)
Emballasje for farlige kjemikalier som selges til forbrukere må være utformet slik at det tas hensyn til risikoen for skader hos barn. Emballasje for farlige kjemikalier som selges til forbrukere må ikke ha en utforming og/eller betegnelse som brukes på matvarer, fôrvarer, medisiner eller kosmetikk.
Emballasjen tilfredsstiller kravene  i §10 a)-c) dersom gjeldende regler for transport av farlig gods oppfylles.

§ 10A 
Unntak for krav til emballering 

Eksplosiv vare  unntas for krav til emballering ( jfr. §§10 og 11)

§ 11
Barnesikret lukning

Enhver emballasje, uansett størrelse, som inneholder farlige kjemikalier som skal merkes med symbol og farebetegnelse «Meget giftig», «Giftig» eller «Etsende», og som selges eller på annen måte gjøres tilgjengelig for vanlige forbrukere, skal være forsynt med barnesikret lukning.

§ 12
Adgang til å gi utfyllende regler om emballering med barnesikret lukning

Statens forurensningstilsyn fastsetter utfyllende forskrifter om krav til emballasje med barnesikret lukning.

KAPITTEL IV

Merking

§ 13
Krav til merking

Emballasje for farlige kjemikalier skal være merket i henhold til bestemmelsene i dette kapitlet. Merkingen skal skje så snart som praktisk mulig og senest når omsetning igangsettes i Norge. 

Hver emballasjeenhet skal være forsynt med merkeetikett på norsk. Dersom stoffet eller stoffblandingen omsettes i dobbel salgsemballasje, skal både ytre og indre emballasje være merket i samsvar med reglene i dette kapitlet, jf. dog § 19.

Emballasje for farlige kjemikalier må ikke være utstyrt med symboler, farebetegnelser eller advarselssetninger som kan forveksles med det som kreves av faremerking etter denne forskriften.

Angivelser som «ikke giftig», «ikke helsefarlig», «non-toxic», «ikke miljøfarlig», «miljøvennlig» eller lignende må ikke forekomme på etikett eller emballasje for farlige kjemikalier som omfattes av denne forskriften.
Eksplosiv vare er ikke omfattet av kravene til merking. 

§ 13 A 
Postordresalg 

Ved postordresalg og lignende salg hvor kjøperen ikke ser kjemikaliets etikett før avtalen inngås, skal markedsføringen for kjemikalier omfattet av denne forskriften inneholde informasjon om kjemikaliets farlige egenskaper.

§ 14
Følbar advarselsmerking

Enhver emballasje, uansett størrelse, som inneholder stoffer eller stoffblandinger som skal merkes med symbol og farebetegnelse «Meget giftig», «Giftig», «Etsende», «Helseskadelig», «Ekstremt brannfarlig» eller «Meget brannfarlig», og som selges eller på annen måte gjøres tilgjengelig for vanlige forbrukere, skal være forsynt med følbar advarselsmerking. Denne bestemmelsen gjelder ikke for aerosoler klassifisert og merket kun som ekstremt brannfarlig eller meget brannfarlig. 
§ 15
Merking av  kjemikalier 

Emballasje for farlige kjemikalier , skal være utstyrt med merking på norsk som oppfyller følgende krav, i tillegg til andre relevante merkekrav gitt i kapittel  II i forskrift om krav til merking av farlige kjemikalier og valg av sikkerhetssetninger:

a)
Kjemikaliets betegnelse eller handelsnavn.

b) Navn og full adresse med telefonnummer til produsent, importør eller omsetter innen EØS-området.
c)
For stoffer:  Entydig kjemiske navn på stoffet.



For stoffblandinger: Entydig kjemisk navn på inngående stoffer.
Er aktuelle stoff oppført i  Stofflisten, skal navn som er oppført her angis på etiketten. Stoffer som ikke er oppført i Stofflisten, skal angis med entydig kjemisk navn.


d)
Faresymbol med farebetegnelse.

e)
Advarselssetninger som gir tilstrekkelige opplysninger om faremomenter (Risikosetninger) og nødvendige forholdsregler (Sikkerhetssetninger) ved bruk av kjemikaliet.

f)
På etikett for stoffer skal EC-nr. angis når dette foreligger, jf. § 3.
g)
På etikett for stoffblandinger som selges til forbrukere, skal emballasjen merkes med stoffblandingens netto volum eller vekt (nominell mengde).
h)
På etikett for stoffer skal betegnelsen «EF-etikett» angis for stoffer oppført i Stofflisten, med visse unntak.
Emballasje for stoffblandinger som omfattes av merkebestemmelser gitt i  §§5-6 i forskrift om krav til merking av farlige kjemikalier og valg av sikkerhetssetninger , men som ikke er klassifisert som farlige, skal være utstyrt med merking på norsk som oppfyller kravene i a) og b)
§ 16
Merking av kjemikalier som inneholder organiske løsemidler (YL-merking)

Emballasje på 1 liter eller mer for kjemikalier som inneholder organiske løsemidler, og der bruksmåten kan medføre helsefare, skal merkes på norsk med:

a)
Navn og full adresse med telefonnummer til produsent, importør eller omsetter innen EØS-området.

b)
Stoffets eller stoffblandingens handelsnavn.

c)
Navn på alle stoff som tas med ved beregningen av YL-gruppe.

d)
YL-gruppe. Stoffblandingene deles inn i YL-grupper på følgende måte:



YL-gruppe


0 m³/l < YL-tall
(
30 m³/l
00



30 m³/l < YL-tall
(
100 m³/l
0



100 m³/l < YL-tall
(
400 m³/l
1



400 m³/l < YL-tall
(
800 m³/l
2



800 m³/l < YL-tall
(
1600 m³/l
3



1600 m³/l < YL-tall
(
3200 m³/l
4



3200 m³/l < YL-tall


.....

5


YL-tall = korrigert yrkeshygienisk luftbehov i m³/l stoffblanding.


Når stoffet eller stoffblandingen tilhører YL-gruppe 4 eller 5, skal det på emballasjen også angis korrigert yrkeshygienisk luftbehov i m³/l. Korrigert yrkeshygienisk luftbehov kan angis i følgende intervaller: 1600-2400 m³/l, 2401-3200 m³/l, 3201-4000 m³/l, 4001-4800 m³/l osv.

e)
Advarselsetninger nærmere spesifisert i forskrift om YL-merking.

Stoffblandinger merkes først etter denne bestemmelsen når vektprosenten av meget giftige og giftige løsemidler multiplisert med ti pluss vektprosenten av andre løsemidler, overstiger 10%. Ved beregningen medtas alle meget giftige og giftige løsemidler som inngår med 0.2 vektprosent eller mer, samt alle helseskadelige og etsende løsemidler som inngår med 1 vektprosent eller mer. Andre løsemidler medtas når de inngår med 2 vektprosent eller mer. 

§ 17
Utforming av fareetikett

Opplysninger som kreves i §§ 13, 15 og 16 skal oppføres samlet på en etikett (fareetiketten). 

Fareetiketten skal være godt festet på emballasjen på en slik måte at informasjonen er lesbar.

Fareetiketten skal være skrevet på norsk.

Fareetiketten skal minst ha følgende format: 

a)
Emballasje som inneholder 0-3 liter
:
52 x
74 mm

b)
Emballasje som inneholder >3-50 liter
:
74 x
105 mm

c)
Emballasje som inneholder >50-500 liter
:
105 x
148 mm

d)
Emballasje som inneholder mer enn 500 liter
:
148 x
210 mm

Hvert faresymbol skal dekke minst 1/10 av fareetikettens overflate og være minst 1 cm².

Fareetiketten må bare benyttes til å gi slik infomasjon som kreves etter denne forskriften, samt om nødvendig, eventuelle tilleggsinformasjoner om helse- eller sikkerhetsforhold. 

Når minste etikettformat ikke får plass på emballasjen, kan formatet reduseres forutsatt at merkingen kommer tydelig fram, eller merkingen kan skje på særskilt merkeseddel som festes til emballasjen.

Faresymbolene og eventuell angivelse av YL-gruppe skal trykkes i sort på oransjegul bakgrunn.

Hele fareetikettens overflate skal være festet til den emballasje som umiddelbart omslutter stoffet eller stoffblandingen.

En separat fareetikett er ikke nødvendig hvis de påkrevde informasjoner klart fremgår av selve emballasjen, klart adskilt fra eventuell annen informasjon på emballasjen.

Fargen og utformingen av etiketten, eventuelt emballasjen iht. forrige ledd, skal være slik at faresymbolet og dets bakgrunn fremtrer tydelig.

Informasjonen som er påkrevet på emballasjen skal vises klart og fremtre tydelig i forhold til bakgrunnen med skrift av størrelse og type som er lett lesbar.

Fareetiketten skal være anbrakt slik at den forblir på emballasjen til innholdet er oppbrukt, og er leselig på naturlig leseavstand i hele varens brukstid.

§ 18
Unntak for merking av småemballasje

Stoffer:
Dersom emballasjens innhold er 125 ml eller mindre, er merking med risiko- og sikkerhetssetninger (jf. §15) ikke nødvendig dersom stoffet er klassifisert i fareklassene meget brannfarlig, brannfarlig, oksiderende eller irriterende. Unntaket gjelder også helseskadelige stoffer som ikke er tilgjengelig for forbrukere.

Stoffblandinger:

Dersom emballasjens innhold er 125 ml eller mindre, er merking med risiko- og sikkerhetssetninger (jf. § 15) ikke nødvendig dersom stoffblandingen er klassifisert i fareklassene  meget brannfarlig, oksiderende, irriterende (unntatt  stoffblandinger klassifisert med R41) eller miljøskadelig (med symbol). Merking med sikkerhetssetninger er ikke nødvendig dersom stoffblandingen er klassifisert i fareklassene brannfarlig eller miljøskadelig (uten symbol). Risikosetninger skal likevel angis.
§ 19
Merking ved transport

Der hvor ytteremballasjen kun benyttes som transportemballasje skal denne være merket i samsvar med nasjonale og/eller internasjonale regler om transport av farlig gods.

Der hvor det benyttes felles bruker- og transportemballasje skal denne i tillegg til merking etter gjeldende regler for transport av farlig gods også merkes i samsvar med § 15 med unntak av faresymbol og farebetegnelse. Ved angivelse av YL-tall skal emballasjen også merkes i samsvar med § 16. Stoffblandinger klassifisert som miljøskadelige og som er blitt tildelt miljøfaresymbol, skal likevel merkes med faresymbol og farebetegnelse dersom denne effekt ikke er blitt identifisert ved transportmerking.
§ 20
Adgang til å gi utfyllende regler om merking

Statens forurensningstilsyn og Direktoratet for brann- og elsikkerhet kan i samråd fastsette utfyllende forskrifter om følbar merking, (se forskrift om emballasje med barnesikret lukning og følbar advarselsmerking).

Statens forurensningstilsyn, Direktoratet for arbeidstilsynet, Direktoratet for brann- og elsikkerhet og Oljedirektoratet kan i samråd fastsette utfyllende forskrifter om kriterier for valg av sikkerhetssetninger og andre merkebestemmelser, (se forskrift om krav til merking av farlige kjemikalier og valg av sikkerhetssetninger). 

Direktoratet for arbeidstilsynet fastsetter nærmere forskrifter om beregning av yrkeshygienisk luftbehov og om hvilke advarselsetninger som skal benyttes for kjemikalier (stoffer og stoffblandinger) som inneholder organiske løsemidler (YL-merking).

KAPITTEL V

Deklarasjon

§ 21
Deklarasjonsplikt for farlige kjemikalier

Enhver som i Norge produserer, importerer og/eller omsetter for yrkesmessig eller privat bruk 100 kg eller mer pr. år av et kjemikalie som er klassifisert i en av fareklassene angitt i § 6, eller et kjemikalie som er merkepliktig etter § 16 (YL-merking), skal sende følgende deklarasjon til Produktregisteret:

a)
Navn og full adresse med telefonnummer til produsent, importør eller omsetter innen EØS-området. For norske firmaer skal det dessuten gis organisasjonsnummer.

b)
Kjemikaliets handelsnavn (i samsvar med navn på varens emballasje).

c)
Kjemikaliets farekoder, risiko-setninger og eventuell YL-gruppe.

d)
Kjemikaliets bruksområde angitt med mengdefordeling på bransjer og produkttyper.

e)
Faktisk mengde produsert, importert, eksportert og eventuelt forbrukt i egen virksomhet, fordelt på bruk som råvare og øvrig forbruk, pr. år. 

f)
Innholdsangivelse:


i
For stoffer:



Alle stoffer som inngår (jf. § 3) skal angis med entydig kjemisk betegnelse, CAS-nr. og EC-nr. der dette er gitt.


ii
For stoffblandinger som er klassifisert på grunnlag av helse- og miljøskadelige egenskaper og/eller er YL-merket:



Alle stoffer i stoffblandingen angis med entydig kjemisk navn, CAS-nr. og EC-nr. der dette er gitt, farekoder og risikosetninger, samt mengder, angitt i vektprosent. Summen av mengden av alle komponenter skal være 100 vektprosent.


iii
For stoffblandinger som er klassifisert utelukkende på grunnlag av brannfarlige, eksplosive eller oksiderende egenskaper:



-
Alle stoffer i stoffblandingen som bidrar til klassifiseringen angis med entydig kjemisk betegnelse, CAS-nr. og eventuelt EC-nr., samt mengder angitt i vektprosent.



-
Øvrige stoffer i stoffblandingen angis med entydig kjemisk navn, CAS-nr. og EC-nr. der dette er gitt.

g)
Fysikalske data av betydning for å vurdere farlige egenskaper ved kjemikaliet.

h)
Forpliktende underskrift for den deklarasjonsansvarlige. 

Produktregisteret kan kreve fareetiketter for alle kjemikalier som er deklarasjonspliktige i henhold til første ledd.

Produktregisteret kan kreve oppdatering av all informasjon som er krevet i første ledd. 

Deklarasjon av farlige kjemikalier må skje senest når omsetning eller yrkesmessig bruk begynner i Norge.

Deklarasjonsansvarlig skal sende ny deklarasjon dersom det skjer endringer i stoffet eller stoffblandingen av vesentlig betydning for brann, eksplosjon, helse eller miljø.

§ 22
Adgang til å gi utfyllende regler om deklarasjonsplikt

Statens forurensningstilsyn, Direktoratet for arbeidstilsynet, Direktoratet for brann- og elsikkerhet og Oljedirektoratet kan i samråd fastsette nærmere regler for gjennomføring av deklarasjonsplikten etter § 21, første ledd.

KAPITTEL VI

Omsetning og innførsel av meget giftige og giftige kjemikalier til privat bruk

§ 23
Forbud mot innførsel til Norge av kjemikalier til privat bruk

Direkte innførsel til Norge til privat bruk av kjemikalier merket med faresymbol og farebetegnelse «meget giftig» eller «giftig» er forbudt.

Forbudet mot privat innførsel gjelder ikke for motorbensin eller dieselolje til transportformål som innføres på kjøretøyets drivstofftank eller i godkjente reservetanker.

§ 24
Tillatelse til omsetning av meget giftige og giftige kjemikalier til privat bruk

Den som vil omsette kjemikalier merket med faresymbolet og farebetegnelsen  ”meget giftig” eller ”giftig” til privat bruk, må ha tillatelse fra Statens forurensningstilsyn, som kan fastsette nærmere vilkår for denne. 

Apotek er unntatt fra kravet om omsetningstillatelse.

§ 25
Restriksjoner for salg og utlevering av meget giftige og giftige kjemikalier til privat bruk

Kjemikalier til privat bruk merket med faresymbolet og farebetegnelsen ”meget giftig” eller ”giftig” kan bare selges til personer over 18 år som ved rekvisisjon dokumenterer behov for slike stoffer eller stoffblandinger, og det ikke finnes mindre farlige erstatninger til den aktuelle bruken.

Rekvisisjonen skal skrives på fastsatt skjema som fås ved henvendelse til politiet eller Statens forurensningstilsyn. Rekvisisjonen skal inneholde opplysninger om kjemikaliets handelsnavn, bruksformål og ønsket mengde, kjøperens navn og adresse, samt kjøperens erklæring om at kjemikaliet bare vil bli brukt til det oppgitte formål, oppbevart forsvarlig, og ikke vil bli overdratt til andre. Rekvisisjonen skal ha påtegning fra politiet om at de tillater utlevering til det oppgitte formål. Rekvisisjonen leveres selgeren samtidig med utleveringen, og er gyldig i ett år. Selgeren skal oppbevare rekvisisjonen i minst to år. 

Før utlevering har selgeren plikt til å forvisse seg om at kjøperen tilfredsstiller kravene i denne bestemmelsen.

Utleveres stoffet eller stoffblandingen til andre enn kjøperen, må denne fremlegge skriftlig fullmakt fra kjøperen. 

Kjemikalier til privat bruk som er merket med symbol og farebetegnelse «meget giftig» eller «giftig», må ikke utleveres til personer under 18 år.

§ 26
Unntak fra omsetningsreglene for visse kjemikalier til privat bruk

For motorbensin, dieselolje til transportformål, fyringsolje og parafin, ferdigproduserte farger og penner til kunstnerisk bruk, gjelder ikke §§ 24 og 25. Unntaket gjelder også for ferdigformulerte kjemikalier i pulver- eller væskeform til fotografisk bruk som er klassifisert som meget giftig eller  giftig iht. definisjonen gitt i §3. 

KAPITTEL VII

Tilsyn og ikrafttredelse

§ 27
Tilsyn

Statens forurensningstilsyn, Direktoratet for arbeidstilsynet, Direktoratet for brann- og elsikkerhet og Oljedirektoratet fører tilsyn med at denne forskriften følges innenfor sine respektive ansvarsområder.

§ 28
Unntak

I særlige tilfeller, og forutsatt at det ikke strider mot internasjonale avtaler som Norge har inngått, kan Statens forurensningstilsyn, Direktoratet for arbeidstilsynet, Direktoratet for brann- og elsikkerhet og Oljedirektoratet innenfor sine respektive ansvarsområder gjøre unntak fra bestemmelsene i denne forskrift.

§ 29
Tvangsmulkt og forelegg

For å sikre at bestemmelsene i denne forskriften eller vedtak truffet i medhold av forskriften blir overholdt, kan Statens forurensningstilsyn, Direktoratet for arbeidstilsynet og Oljedirektoratet innenfor sine respektive ansvarsområder treffe vedtak om tvangsmulkt i medhold av lov om kontroll med produkter og forbrukertjenester § 13 og lov om arbeidervern og arbeidsmiljø § 78. Direktoratet for brann- og elsikkerhet kan ilegge forelegg i medhold av lov om eksplosive varer §§ 42 og 43 og lov om brannfarlige varer samt væsker og gasser under trykk §§ 45 og 46 [erstattes med henvisning til ny lov: Lov om vern mot brann, eksplosjon og ulykker med farlig stoff og om brannvesenes redningsoppgaver (brann- og eksplosjonsvernloven) av dd.mm.2002].

§ 30
Klage

Vedtak truffet i medhold av denne forskriften av Direktoratet for brann- og eksplosjonsvern, Direktoratet for arbeidstilsynet og Oljedirektoratet kan påklages til Arbeids- og administrasjonsdepartementet. Vedtak truffet av Statens forurensningstilsyn kan påklages til Miljøverndepartementet. 

§ 31
Straff

Ved overtredelse av denne forskriften eller vedtak truffet i medhold av forskriften, kommer bestemmelsene om straff i lov om brannfarlige varer samt væsker og gasser under trykk § 44, lov om eksplosive varer § 41[erstattes med henvisning til ny lov: Lov om vern mot brann, eksplosjon og ulykker med farlig stoff og om brannvesenes redningsoppgaver (brann- og eksplosjonsvernloven) av dd.mm.2002].

, lov om arbeidervern og arbeidsmiljø, kap. XIV, lov om kontroll med produkter og forbrukertjenester § 12 og straffelovens § 48 a og b til anvendelse, dersom forholdet ikke faller inn under strengere straffebestemmelser.

§ 32
Ikrafttredelse og overgangsbestemmelser 

Denne forskriften trer i kraft 1. januar 1998.

Følgende forskrifter endres ved at:

- Kapittel 4, avsnitt III i forskrift av 6. desember 1974 nr. 3 om brannfarlige varer samt væsker og gasser under trykk oppheves.

- Kapittel 4, avsnitt II i forskrift av 22. mars 1977 nr. 1 om eksplosive varer oppheves.

Følgende forskrifter oppheves:

· Forskrift av 22. desember 1993 nr. 1228 om merking, omsetning m.v. av kjemikalier som kan   

· medføre helsefare.

· Forskrift av 27. desember 1995 nr. 1189 om klassifisering, merking m.v. av stoff som kan medføre miljøfare.

· Forskrift av 3. Juli 1990 nr. 602 om stoffliste, risiko- og sikkerhetssetninger m.v. med endringer av 23. desember 1993.

· Forskrift av 25. mai 1988 nr. 447 om barnesikret emballasje for enkelte kjemiske stoffer og produkter som brukes i husholdningen med endringer av 22. oktober 1990. 

· Forskrift av 9. desember 1982 nr. 1791 om merking av stoffer og produkter som inneholder organiske løsemidler (YL-merking).

Endringer fastsatt i forskrift av 21.desember 2001  trer i kraft 1. januar 2002.  
Farlige kjemikalier som 1. januar. 2002 er emballert, merket og deklarert i samsvar med gjeldende  forskrift, kan uten hinder av reglene i endringsforskriften omsettes i ett år etter at endringene har trådt i kraft.

Endringer fastsatt i forskrift av dd.mm.2002 trer i kraft dd.mm.2002.

Kommentarer til enkelte av forskriftens bestemmelser:

Kapittel I om forskriftens virkeområde, ansvarsforhold og definisjoner
Til § 1:
Særskilte merkebestemmelser i forskrift om krav til merking av farlige kjemikalier og valg av sikkerhetssetninger §§ 5-6 gjelder for visse kjemikalier uavhengig om de er klassifisert som farlige eller ikke i henhold til denne forskriften. 
Oljedirektoratet har i forskrift av 8. mars 1995 om systematisk oppfølging av arbeidsmiljøet i petroleumsvirksomheten tatt inn bestemmelser om at helsefarlige kjemikalier som tas i bruk i petroleumsvirksomheten skal være klassifisert, merket m.v. i samsvar med denne.

Medisinsk utstyr som innføres i menneskekroppen (invasivt) eller brukes i direkte kontakt med kroppen, omfattes av forskriften dersom annen lovgivning ikke fastsetter bestemmelser om klassifisering og merking som sikrer samme informasjons- og beskyttelsesnivå som denne forskrift. Per [dd.mm] 2002 eksisterer ikke slik lovgivning.

Forskriften gjelder for Svalbard.

Forskriften gjelder råvarer i form av stoffer eller stoffblandinger som benyttes i framstilling av legemidler, næringsmidler, kosmetikk, plantevernmidler, tobakksvarer eller fôrvarer.

Produksjon av produkt (råvare) til eget industrielt bruk (i egen prosess) omfattes ikke av forskriften dersom kjemikaliet benyttes i egen prosess innenfor avgrenset fysisk område.

Det er gitt egne regler for omsetning av teknisk sprit (etanol, propanol) som administreres av Rusmiddeldirektoratet og Nemnda for teknisk sprit.

Kjemikalier som produseres i Norge skal deklareres til Produktregisteret enten de eksporteres til land innenfor EØS området eller til land utenfor EØS området.

Det er gitt en egen forskrift om eksport og import av visse farlige kjemikalier, fastsatt av Miljøverndepartementet 27. juli 1999, i samsvar med EU-forordning 2455/92. Denne forskriften stiller krav om at ved eksport til land utenfor EØS-området skal farlige kjemikalier være forsynt med informasjon som tilsvarer kravene til klassifisering, merking og emballering i forskrift om klassifisering, merking mv. av farlige kjemikalier.

Til § 2:

Enhver som bringer farlige kjemikalier i omsetning i Norge har ansvar i henhold til denne forskriften.  Den som produserer eller er ansvarlig for å ta inn farlige kjemikalier til EØS-området foretar klassifisering, merking og emballering på fellesskapets vegne.  Den første i Norge som tar inn kjemikalier har ansvar for å ha tilstrekkelig kunnskap og skaffe til veie dokumentasjon for å påse at klassifisering og merking er tilfredsstillende i henhold til norske regler.  

Direkte kjøp av farlige kjemikalier til yrkesmessig bruk er omfattet av forskriften.  Dette gjelder både innførsel fra EØS-området og/eller import fra land utenfor EØS-området.  

Den som omemballerer et kjemikalie og gir det et nytt varenavn er å regne som ansvarlig etter denne forskriften.  Den som omemballerer uten å endre navn, er å regne som etterfølgende omsetningsledd med et selvstendig ansvar for å påse at kjemikaliet er påført riktig merkeetikett.

Selv om ansvaret for å overholde bestemmelsene i forskriften ligger hos den som bringer kjemikalier i omsetning, kan oppgavene med for eksempel merking og deklarering overføres til andre (for eksempel en agent eller leieprodusent (fysisk produsent).  Hvis disse påtar seg slike oppgaver, har de en avtalerettslig forpliktelse overfor oppdragsgiver til å utføre oppgavene i samsvar med forskriftens bestemmelser.

Til § 3:

Med et stoff menes stoffet i den tilstand dette omsettes, dvs. den tekniske kvaliteten. Dette kan  være:

-
forurensninger som en følge av produksjonsprosessen

-
tilsetninger, f.eks. stabilisatorer, som er nødvendige for at kjemikaliet kan omsettes

-
at stoffet er en blanding av isomere

-
at stoffet bare kan markedsføres løst i løsemiddel, f.eks. vannløsning av visse syrer

-
at visse veldefinerte petroleumsfraksjoner regnes som stoffer.

EC-nr. er knyttet til stoffenes eksistens på det europeiske (EØS) markedet, og et stoffs EC-nr. kan foreligge på en av to lister:

-
EINECS-listen (The European Inventory of Existing Commercial Substances), dvs. listen over kjemiske stoffer som eksisterte i EUs medlemsland pr. 18. september 1981, publisert i EF-Tidende 1990, C 145 A, s.1. eller

-
ELINCS-listen (The European List of Notified Chemical Substances), dvs. europeisk liste over forhåndsmeldte kjemiske stoffer som er brakt på det europeiske markedet etter 18. september 1981.
I en polymer skal det inngå minst 4 monomere byggestener (enheter). En polymer skal ikke inneholde molekyler med  bare samme antall monomere byggestener (samme molekylvekt), men med en fordeling av molekyler med forskjellig molekylvekt som er slik at ingen av molekylene alene vektsmessig skal utgjøre så mye som 50% av vekten.

Grenseverdier for kjemikalier er fastsatt i § 16 i forskrift om vern mot eksponering for kjemikalier på arbeidsplassen, utgitt av Arbeidstilsynet (best.nr.566). 

Administrative normer for kjemikalier blir publisert i Arbeidstilsynets veiledning om administrative normer for forurensning i arbeidsatmosfære, (best.nr. 361).

Kapittel II om klassifisering av farlige kjemikalier

Til § 4:

Produsent, importør og/eller omsetter har en selvstendig plikt til å fremskaffe den nødvendige, relevante dokumentasjon. Klassifiseringen skal synliggjøre alle de farlige egenskapene ved et stoff eller stoffblanding.

Stoffblandinger klassifiseres som hovedregel etter de samme kriterier som gjelder for stoffer med de unntak som er gitt i forskrift om kriterier for klassifisering av farlige kjemikalier. Hvis ett eller flere stoffer som inngår i stoffblandingen er oppført i forskrift om liste over farlige stoffer (Stofflisten), skal den angitte klassifiseringen benyttes. Stofflisten er ikke uttømmende (eksempelliste). Stoffer som ikke er oppført på Stofflisten skal merkes og klassifiseres i henhold til bestemmelsene gitt i § 9 annet ledd. 

Til § 5:
Metoder som skal benyttes ved undersøkelser er beskrevet i Rådsdirektiv 67/548/EØF, Annex V.

OECDs testmetoder (OECD Guidelines for testing av Chemicals) med tillegg kan eventuelt benyttes.
Til § 7:

Dokumentasjon som oversendes Statens Forurensningstilsyn vil bli videresendt til Europakommisjonen vedlagt forslag om ny eller endret klassifisering såfremt myndighetene er enige i forslaget. 
Kapittel IV om merking
Til § 13:

Der hvor kjemikalier er pakket eller montert som en felles enhet, men består av fysiske atskilte deler, skal disse påføres separate merkeetiketter.

Produktkontrolloven § 3 setter krav til aktsomhet for å forebygge og begrense helse- og/eller miljøskade. Det følger av aktsomhetsplikten at farlige kjemikalier ikke må selges eller markedsføres på en måte som er egnet til å villede brukeren med hensyn til bruksområde eller de farer som er knyttet til bruk av kjemikaliet.

Reklame for farlige kjemikalier kan være i strid med aktsomhetsplikten med mindre det i reklamebudskapet henvises til kjemikaliets fareklassifisering.

I tillegg har Direktoratet for brann- og eksplosjonsvern fastsatt forskrift om aerosolbeholdere av 1. mars 1996, som setter krav til særskilt merking ut fra emballasjetypen.

Til § 13 A

Kjøperen skal ha blitt gjort kjent med faremerkingen av kjemikaliet før avtalen inngås.  Bestemmelsen vil, i tillegg til tradisjonelt postordresalg, også ramme elektronisk handel, salg over internett mv.
Til § 15:

Detaljerte krav til merking av stoffer og stoffblandinger er gitt i henholdsvis §§ 2 og 3 i forskrift om krav til merking av farlige kjemikalier og valg av sikkerhetssetninger. Her er også presisert unntaksregler for angivelse av entydig kjemisk navn på etikett og bruk av betegnelsen EF-etikett. For å underlette entydig identifisering, anbefales bruk av CAS-nr.

Det navn som angis for produsent, importør eller omsetter på etiketten skal være relevant for den som er ansvarlig for å plassere kjemikaliet på markedet innen EØS-området.

Krav til en spesiell advarselsmerking av nye stoffer og stoffblandinger som inneholder mer enn 1% nye stoffer er gitt i  §4 i forskrift om krav til merking av farlige kjemikalier og valg av sikkerhetssetninger. 
Til § 16:

Denne paragrafen gjelder selv om kjemikaliet med innhold av løsemidler ut fra helsefarlige egenskaper ikke klassifiseres i de fareklassene som er nevnt i § 6.

Emballasje for kjemikalier som kun importeres som råstoff til egen produksjon i virksomhet som går innunder arbeidsmiljøloven, unntas fra kravet om merking med importørs navn og adresse når kjemikaliet importeres direkte til Norge fra land utenfor EØS-området. 
Til § 17:

Ved merking som omfatter flere land (flerspråklig etikett) er det viktig å understreke kravet til tydelig og klar informasjon. Norsk merking bør være klart atskilt fra andre lands språk. Formatet på etikett er gitt for den norske merkingen.

Kapittel V om deklarasjon
Til § 21:

Deklarasjonsplikten, det vil si ansvaret for at opplysninger meldes til Produktregisteret, er knyttet til den som først plasserer kjemikaliet på det norske markedet slik dette er beskrevet i forskriftens § 2.  Firma som er registrert innenfor EØS-området, som selger stoffer eller stoffblandinger til Norge, kan deklarere til Produktregisteret på vegne av sine norske mottakere.  Det er allikevel den som mottar stoffet/stoffblandingen i Norge som har plikter etter forskriften.

Det er utgitt en egen veiledning og skjema for deklarering av kjemikalier, som kan fås ved henvendelse til Produktregisteret.

Kapittel VI om omsetning og innførsel av meget giftige og giftige kjemikalier til privat bruk

Til §  25:

Statens forurensningstilsyn gir nærmere bestemmelser om omsetning av metanolholdig drivstoff til modellmotorer.

Til § 26:

Med fyringsolje menes her brensel som anvendes til fyring i faste eller mobile anlegg og som selges i detalj fra tankbil. Unntaket fra omsetningsreglene omfatter også brensel som selges i lukkete systemer som f.eks. gassflasker med flytende gass. Ferdigformulerte kjemikalier til fotografisk bruk, når disse er klassifisert  som kreftfremkallende, arvestoff- og reproduksjonsskadelige (se definisjon i §3) og tildelt faresymbolet ”Giftig”, kan derimot ikke omsettes for privat bruk.

Til § 27:

Tilsynsmyndighetene kan blant annet iverksette omsetningsforbud eller treffe vedtak om tilbaketrekning fra markedet dersom informasjonen om kjemikaliene ikke oppfyller forskriftens krav.

Til § 28:

Artikkel 25 i Rådsdirektiv 67/548/EØF og artikkel 12 i Rådsdirektiv 1999/45/EF gir mulighet for unntak fra merke- og emballeringskravene i spesielle tilfeller. Norske myndigheter må informere Europakommisjonen om eventuelle unntak innvilges. (jf. 1999/45/EF)

Kapittel VII om tilsyn og ikrafttredelse
Til § 32:
Merkeplikt og deklarasjonsplikt etter denne forskriften inntrer for farlige kjemikalier som innføres for omsetning eller produseres umiddelbart etter ikrafttredelsen. 
For endringer av 21.12.2001 er det fastsatt en overgangstid på ett år for omsetning av kjemikalier som allerede var emballert, merket og deklarert da endringene trådte i kraft. 

